**Vladimir Artemovitsj Zjoga** (russisk: Владимир Артёмович Жога, ukrainsk: Володимир Артемович Жога; født 26. mai 1993 i Donetsk i Ukraina,, død 5. mars 2022 i Volnovakha i Donetsk oblast), også kjent ved sitt *nom de guerre* **Vokha** (russisk: Воха) var en separatist som var militær leder av Sparta-bataljonen, en pro-russisk separatiststyrke involvert i den russisk-ukrainske krig.

Liv og virke
------------

### Bakgrunn

Zjogas familie flyttet til Slovjansk like etter hans fødsel, og der vokste han opp. Foreldrene hans skilte seg mens han var liten. Da han var fjorten, begynte han å hjelpe sin far, Artem Zjoga, som eide en liten bedrift. Fram til 2014 hadde Zjoga ingen interesse i å verve seg til militæret, og prøvde i stedet å studere ved en teknisk skole.

Vladimir Zjoga beskrev seg selv som apolitisk frem til Maidanrevolusjonen i 2014; han kom for å disse hendelser som et «kupp» og en trussel mot hans hjem. Innenfor hans bekjentskapskrets var det ingen som støttet Euromajdan, noe som forsterket hans synsmåter. Han bodde fortsatt i Slovjansk etter den russisk-ukrainske krigs utbrudd.

### Spartabataljonen

I 2014 sluttet Vladimir og hans far Artem seg til Sparta-bataljonen, en av flere pro-russiske separatistmilitser som dukket opp under krigen i Donbas. Sparta-bataljonen er blitt regnet som en av de mest effektive separatistmilitsene, og har blitt beskrevet som assosiert med nynazisme hva gjelder fremherskende ideologi. Militsen er lojal mot Folkerepublikken Donetsk, en av de to selverklærte utbryterstater som ligger i Donbas. Zjoga var en nær fortrolig og den personlige sjåfør til Sparta-bataljonens sjef Arsen Pavlov ] samt den som ble nestleder for enheten, mens faren Artem ble stabssjef. Sparta-bataljonen kjempet i mange viktige slag i den tidlige fase av krigen i Donbas, og Zjoga tjenestegjorde med enheten under beleiringen av Slovjansk og det andre slaget ved Donetsk lufthavn. Han ble såret i kamp ved Slovjansk, Snizjne og Donetsk lufthavn.

Etter at Pavlov fant som offer for et attentat i oktober 2016, overtok Zloga kommandoen over Sparta-bataljonen som hadde vokst til 1000 militante på dette tidspunkt. Som militsens leder ble han en av de mest kjente separatistlederne i Ukraina, og ble beskrevet som krigsherre av forskjellige aviser. Som en del av Sparta-bataljonen ble Zjoga anklaget for krigsforbrytelser, blant annet for drap på ukrainske krigsfanger. Han ble til slutt forfremmet til oberst. I juni 2018 hadde Zjoga en motorsykkelulykke; han ble skadet og passasjeren hans ble drept.

### Død

Vladimir Zjoga ble drept i Volnovakha den 5. mars 2022 i kamp mot Ukrainas væpnede styrker under slaget ved Volnovakha under den russiske invasjon av Ukraina i 2022. En pro-russisk kilde sa at han døde mens han forsøkte å evakuere sivile.

Folkerepublikken Donetsks leder Denis Pusjilin tildelte ham posthumt tittelen *Helt av Folkerepublikken Donetsk*, mens Russlands president Vladimir Putin tildelte ham tittelen Helt av Den russiske føderasjon. Komsomolskaja Pravdas krigskorrespondent Aleksander Kots skrev en «glødende nekrolog» for Vladimir Zjoga som ble karakterisert av Al Jazeera som en del av russisk propagandaarbeid. Vladimirs far Artem etterfulgte ham som sjef for Sparta-bataljonen.

Referanser
----------

1. ↑   novorosnews.ru[Hentet fra Wikidata]
2. ↑   ITAR-TASS, «Глава ДНР сообщил о гибели командира батальона "Спарта"», verkets språk russisk, utgitt 6. mars 2022, besøkt 8. mars 2022[Hentet fra Wikidata]
3. 1 2   tass.ru[Hentet fra Wikidata]
4. 1 2 3  «Separatist known as Vokha will become new commander of the Sparta Battalion». *UA Wire*. 24. oktober 2016.
5. 1 2 3 4 5 6 7  Meenal Chathli (7. mars 2022). «Who was Vladimir Zhoga? Russian 'neo-Nazi' warlord known for his brutality killed in Ukraine». *meaww.com* **(engelsk)**.
6. 1 2 3 4  ««Воха» продолжит деятельность Моторолы». *novynarnia.com* **(russisk)**. 28. oktober 2016. Arkivert fra originalen 7. mars 2022.
7. 1 2 3 4 5  «Воха из «Спарты»: преемник Моторолы». *svpressa.ru* **(russisk)**. 3. november 2016. Arkivert fra originalen 6. mars 2022.
8. 1 2 3  «Leader of so-called "Donetsk People's Republic" killed in action near Volnovakha». *Ukrayinska Pravda* **(engelsk)**. 5. mars 2022. Besøkt 6. mars 2022.
9. 1 2 3 4 5 6  ««Спарту» возглавил Артем Жога — отец убитого нацистами Героя ДНР». *EADaily* **(russisk)**. Besøkt 8. mars 2022.
10. 1 2 3 4  Milo Boyd (7. mars 2022). «Russian warlord who led Neo-Nazi 'Sparta' battalion shot dead as Ukrainians hold town». *Daily Mirror* **(engelsk)**.
11. 1 2 3 4  Michael Herold (7. mars 2022). «Er wird als russischer Held gefeiert: Neonazi-Warlord stirbt offenbar in der Ukraine». *Tag24* **(tysk)**.
12. ↑  Gogarty, Conor (12. mars 2022). «Russian commanders killed in Ukraine including 'brutal warlord'». *WalesOnline* **(engelsk)**. Besøkt 12. mars 2022. «Guards Colonel Vladimir Zhoga led the Sparta battalion, a neo-Nazi military unit backed by the Kremlin. He was killed last Saturday during battle in the eastern Ukrainian town of Volnovakha.»
13. ↑  Galeotti 2019, s. 21, 23
14. 1 2 3  Galeotti 2019, s. 23
15. ↑  «Під Волновахою ліквідований Воха – наступник Мотороли в батальйоні "Спарта"». *novynarnia.com* **(russisk)**. 5. mars 2022. Arkivert fra originalen 7. mars 2022.
16. 1 2  «Controlling the narrative: Russia tightens grip on media amid war». *al Jazeera* **(engelsk)**. 8. mars 2022. Besøkt 10. mars 2022.
17. ↑  «Ukrainian Forces have Killed the Commander of the Sparta Battalion - Novinite.com - Sofia News Agency». *www.novinite.com*. Besøkt 8. mars 2022.
18. ↑  «Путин присвоил звание Героя России посмертно командиру батальону "Спарта" Владимиру Жоге». *tass.ru* **(russisk)**. 6. mars 2022.

Litteratur
----------

* Galeotti, Mark (2019). *Armies of Russia's War in Ukraine*. Oxford: Osprey Publishing. ISBN 9781472833440.